title: A Tanács (KKBP) 2015/2005 határozata (2015. november 10.) az Európai Unió afganisztáni különleges képviselője megbízatásának meghosszabbításáról

text:
               11.11.2015

               HU

               Az Európai Unió Hivatalos Lapja

               L 294/53

         A TANÁCS (KKBP) 2015/2005 HATÁROZATA
   (2015. november 10.)
   az Európai Unió afganisztáni különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. július 22-én elfogadta a 2013/393/KKBP határozatot (1), amellyel Franz-Michael SKJOLD MELLBIN-t nevezte ki az Európai Unió afganisztáni különleges képviselőjévé (EUKK). Az EUKK megbízatása 2015. október 31-én lejár.

               (2)

               Az EUKK megbízatását további tizenhat hónapra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2017. február 28-ig meghosszabbítja Franz-Michael SKJOLD MELLBIN-nek mint az Európai Unió afganisztáni különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
   2. cikk
   Politikai célkitűzések
   Az EUKK az Uniót képviseli Afganisztánban, és a tagállamok afganisztáni képviselőivel szorosan együttműködve előmozdítja az uniós politikai célkitűzéseket. Ezen belül az EUKK:

               a)

               hozzájárul az EU–Afganisztán együttes nyilatkozatnak, az Afganisztánra vonatkozó, 2014–2016-os uniós stratégiának és adott esetben az EU és Afganisztán közötti partnerségi és fejlesztési együttműködési megállapodásnak a végrehajtásához;

               b)

               támogatja az Unió és Afganisztán közötti politikai párbeszédet;

               c)

               támogatja az Egyesült Nemzetek Szervezete (ENSZ) által Afganisztánban betöltött kulcsfontosságú szerepet, különös hangsúlyt helyezve a nemzetközi segítségnyújtás erőteljesebb koordinációjához való hozzájárulásra, ezáltal elősegítve a bonni, a chicagói, a tokiói és a londoni konferencián született eredményeknek, valamint a vonatkozó ENSZ-határozatoknak a végrehajtását.

         3. cikk
   Megbízatás
   Megbízatásának teljesítése érdekében az EUKK az uniós tagállamok afganisztáni képviselőivel szorosan együttműködve:

               a)

               elősegíti az afganisztáni politikai folyamatokra és fejleményekre vonatkozó uniós álláspont érvényesülését;

               b)

               szoros kapcsolatot tart fenn az érintett afgán intézményekkel és támogatja fejlesztésüket, különös tekintettel a kormányra, a parlamentre és a helyi hatóságokra. Az EUKK kapcsolatot tart egyéb afgán politikai csoportokkal és más érintett afganisztáni szereplőkkel, így különösen az érintett civil társadalmi szereplőkkel is;

               c)

               szoros kapcsolatot tart fenn az Afganisztánban érdekelt nemzetközi és regionális szereplőkkel, így különösen az ENSZ főtitkárának különmegbízottjával, az Észak-atlanti Szerződés Szervezetének (NATO) polgári főképviselőjével és más kulcsfontosságú partnerekkel és szervezetekkel;

               d)

               információval szolgál az EU–Afganisztán együttes nyilatkozat, az Afganisztánra vonatkozó, 2014–2016-os uniós stratégia és az EU és Afganisztán közötti partnerségi és fejlesztési együttműködési megállapodás célkitűzéseinek, valamint a bonni, a chicagói, a tokiói és a londoni konferencián kitűzött céloknak a megvalósítása terén elért eredményekre vonatkozóan, különösen a következő területeken:

                           i.

                           polgári kapacitásépítés, különösen az országosnál alacsonyabb szinten;

                           ii.

                           jó kormányzás és a jogállamisághoz szükséges intézmények létrehozása, különös tekintettel a független igazságszolgáltatási rendszerre;

                           iii.

                           választási és alkotmányos reformok;

                           iv.

                           a biztonsági ágazat reformja, ideértve a bírósági intézmények és a jogállamiság, a nemzeti hadsereg és a rendőri erők megerősítését és mindenekelőtt a polgári rendőrség fejlesztését;

                           v.

                           a növekedés előmozdítása, nevezetesen a mezőgazdaságon és a vidékfejlesztésen keresztül;

                           vi.

                           Afganisztán nemzetközi emberi jogi kötelezettségeinek tiszteletben tartása, beleértve a kisebbségekhez tartozó személyek jogainak, valamint a nők és gyermekek jogainak a tiszteletben tartását;

                           vii.

                           a demokratikus alapelvek és a jogállamiság tiszteletben tartása;

                           viii.

                           a nők részvételének előmozdítása a közigazgatásban, a civil társadalomban és – az 1325(2000). sz. ENSZ BT-határozattal összhangban – a békefolyamatban;

                           ix.

                           Afganisztán nemzetközi kötelezettségeinek a tiszteletben tartása, ideértve a terrorizmus, a tiltott kábítószer-kereskedelem és az emberkereskedelem, valamint a tömegpusztító fegyverek és az azokkal kapcsolatos eszközök elterjedése elleni nemzetközi erőfeszítések terén való együttműködést is;

                           x.

                           a humanitárius segítségnyújtás, valamint a menekültek és a belső menekültek szabályos visszatérésének az elősegítése; és

                           xi.

                           az afganisztáni uniós jelenlét és tevékenységek hatékonyságának fokozása, valamint az Afganisztánra vonatkozó, 2014–2016-os uniós stratégiáról szóló, a Tanács által kért, rendszeres végrehajtási jelentések elkészítésében való részvétel;

               e)

               aktívan részt vesz a helyi koordinációs fórumokon, mint például a közös koordináló és felügyelő testület munkájában, a részt nem vevő tagállamokat pedig teljes körűen tájékoztatja az ezeken a szinteken hozott döntésekről;

               f)

               tanácsot ad az Unió Afganisztánnal kapcsolatos nemzetközi konferenciákon való részvételére és ott képviselendő álláspontjára vonatkozóan, különösen ami az Afganisztánnal foglalkozó következő miniszteri szintű nemzetközi konferenciát illeti. Ez utóbbi konferencia Brüsszelben kerül majd megrendezésre az EU társszervezésében, az afgán hatóságokkal és a főbb nemzetközi partnerekkel szoros együttműködésben;

               g)

               a vonatkozó kezdeményezéseken – így például az isztambuli folyamaton és az afganisztáni regionális gazdasági együttműködési konferencián (RECCA) – keresztül tevékeny szerepet vállal a regionális együttműködés előmozdításában;

               h)

               hozzájárul az uniós emberi jogi politika és az uniós emberi jogi iránymutatások végrehajtásához, különös tekintettel a konfliktus sújtotta területeken élő nők és gyermekek helyzetére, elsősorban az ezzel kapcsolatos fejlemények nyomon követése és kezelése révén;

               i)

               adott esetben támogatást nyújt egy olyan, afgán irányítású és mindenkire kiterjedő békefolyamathoz, amely elvezet majd a bonni konferencián jóváhagyott fő kritériumokkal összhangban álló politikai rendezéshez.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete mellett történő végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2015. november 1-jétől2017. február 28-ig terjedő időszakra 7 625 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel a csoportjának létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását az érintett tagállam, az Unió érintett intézménye vagy az EKSZ fedezi. Az EUKK mellé a tagállamok által az Unió intézményeihez vagy az EKSZ-hez kiküldött szakértőket is ki lehet helyezni. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ adminisztratív fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és annak személyzete részére biztosított kiváltságok és mentességek
   Az EUKK és személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országgal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság és a Tanács Főtitkársága biztosítják, hogy az EUKK minden releváns információhoz hozzáférjen.
   (2)   Az esettől függően az uniós küldöttségek, illetve a tagállamok logisztikai támogatást nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és a hatáskörébe tartozó terület biztonsági helyzetének megfelelően meghoz minden ésszerűen megvalósítható intézkedést a közvetlenül az irányítása alá tartozó személyzet biztonsága érdekében, különösen az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását a földrajzi területre és a földrajzi területen belüli biztonságos mozgását, továbbá kiterjed a biztonsági események kezelésére, beleértve a vészhelyzeti intézkedési és evakuálási tervet;

               b)

               biztosítja, hogy az Unió területén kívülre telepített teljes személyi állomány rendelkezzen az adott földrajzi területen fennálló körülmények által megkövetelt, magas kockázat elleni biztosítással;

               c)

               biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – az illetékességi terület EKSZ általi biztonsági minősítéséhez igazodó biztonsági képzésben részesüljön a földrajzi területre való megérkezése előtt vagy az érkezéskor;

               d)

               biztosítja, hogy a rendszeres biztonsági értékeléseket követően tett ajánlásokat végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK rendszeresen jelentést tesz a főképviselőnek és a PBB-nek. Az EUKK szükség szerint tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzák. Az EUKK tevékenységét össze kell hangolni a Bizottság, valamint a pakisztáni uniós küldöttség tevékenységével. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn a tagállamok külképviseleteinek vezetőivel és az uniós küldöttségek vezetőivel. Az uniós küldöttségek vezetői és a tagállamok külképviseleteinek vezetői minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK helyi politikai iránymutatással szolgál az Európai Unió afganisztáni rendfenntartó missziójának (EUPOL AFGANISZTÁN) vezetője számára. Az EUKK és a polgári műveleti parancsnok szükség szerint konzultációt folytat egymással. Az EUKK a helyszínen jelen lévő egyéb nemzetközi és regionális szereplőkkel is kapcsolatot tart fenn.
   13. cikk
   Követelésekkel kapcsolatos segítségnyújtás
   Az EUKK és személyzete segítséget nyújtanak a korábbi afganisztáni EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást, valamint hozzáférést biztosítanak a vonatkozó iratokhoz.
   14. cikk
   Felülvizsgálat
   E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2016. június végéig az elért eredményekről szóló jelentést, 2016. november végéig pedig a megbízatás végrehajtásáról szóló átfogó jelentést nyújt be a Tanácsnak, a főképviselőnek és a Bizottságnak.
   15. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2015. november 1-jétől kell alkalmazni.

      Kelt Brüsszelben, 2015. november 10-én.

            a Tanács részéről

            az elnök

         P. GRAMEGNA

      (1)  A Tanács 2013/393/KKBP határozata (2013. július 22.) az Európai Unió afganisztáni különleges képviselője megbízatásának meghosszabbításáról szóló 2013/382/KKBP határozat módosításáról (HL L 198., 2013.7.23., 47. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács 2005/851/KKBP határozata ( 2005. november 21. ) az Európai Unió és Kanada közötti, Kanadának az Európai Unió válságkezelési műveleteiben történő részvétele kereteinek meghatározásáról szóló megállapodás megkötéséről

text:
               1.12.2005

               HU

               Az Európai Unió Hivatalos Lapja

               L 315/20

      A TANÁCS 2005/851/KKBP HATÁROZATA

   (2005. november 21.)
   az Európai Unió és Kanada közötti, Kanadának az Európai Unió válságkezelési műveleteiben történő részvétele kereteinek meghatározásáról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A harmadik államoknak az EU válságkezelési műveleteiben történő részvételével kapcsolatos feltételeket az ilyen jövőbeli lehetséges részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               A Tanács 2004. február 23-i felhatalmazását követően az elnökség a főtitkár/főképviselő közreműködésével tárgyalásokat folytatott az Európai Unió és Kanada közötti olyan megállapodásról, mely keretet biztosít Kanadának az EU válságkezelési műveleteiben történő részvételéhez.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Kanada közötti, Kanadának az Európai Unió válságkezelési műveleteiben történő részvétele kereteinek meghatározásáról szóló megállapodást az Európai Unió nevében a Tanács jóváhagyja.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

         MEGÁLLAPODÁS

      az Európai Unió és Kanada között Kanadának az Európai Unió válságkezelési műveleteiben való részvétele kereteinek megteremtéséről
      AZ EURÓPAI UNIÓ,
      egyrészről, és
      KANADA,
      másrészről,
      a továbbiakban: a Felek,
      mivel:

                  (1)

                  Az Európai Unió a válságkezelés területén történő lépések megtétele mellett dönthet;

                  (2)

                  Az Európai Tanács a Sevillában 2002. június 21-én és 22-én tartott ülésén megállapodott az Európai Unió és Kanada közötti, a válságkezelést érintő konzultációra és együttműködésre vonatkozó szabályokról.

                  (3)

                  Az Európai Unió határoz arról, hogy harmadik országokat felkér-e egy adott EU válságkezelési műveletben való részvételre. Kanada elfogadhatja az Európai Unió felkérését, és felajánlhatja hozzájárulását. Ez esetben az Európai Unió határoz a Kanada részéről felajánlott hozzájárulás elfogadásáról.

                  (4)

                  Amennyiben az Európai Unió úgy határoz, hogy a katonai válságkezelési műveletet a NATO eszközeinek és képességeinek igénybevételével hajtja végre, Kanada értesítheti az Európai Uniót a műveletben való részvétele elvi szándékáról.

                  (5)

                  A Kanadának az EU válságkezelési műveleteiben való részvételére vonatkozó általános feltételeket egy, a lehetséges jövőbeni részvétel kereteit létrehozó megállapodásban kell meghatározni, nem pedig eseti alapon, minden egyes művelet tekintetében külön-külön.

                  (6)

                  Az ilyen megállapodás nem érinti az Európai Unió döntéshozatali autonómiáját, és nem befolyásolja Kanadának az EU válságkezelési műveleteiben való részvételére vonatkozó, eseti jellegű döntéseit,

            A KÖVETKEZŐKBEN ÁLLAPODTAK MEG:
      I. SZAKASZ
      ÁLTALÁNOS RENDELKEZÉSEK
      1. cikk
      A részvételre vonatkozó döntések
      (1)   Az Európai Unió Kanadának az EU válságkezelési műveletében való részvételre történő felkéréséről szóló döntését követően, és amint Kanada elvileg a részvétel mellett dönt, Kanadának az Európai Uniót a felajánlott hozzájárulásra vonatkozó információkkal kell ellátnia.
      (2)   Amennyiben az Európai Unió úgy határoz, hogy a katonai válságkezelési műveletet a NATO eszközeinek és képességeinek igénybevételével hajtja végre, Kanada értesíti az Európai Uniót a műveletben való részvételére vonatkozó szándékáról, és azt követően a szándéka szerinti hozzájárulásra vonatkozó információkkal látja el.
      (3)   Az Európai Unió a Kanada hozzájárulásáról szóló értékelését Kanadával konzultálva folytatja le.
      (4)   Az Európai Unió kellő időben levélben közli Kanadával az értékelés eredményét annak érdekében, hogy e megállapodás rendelkezéseivel összhangban biztosítsa Kanada részvételét.
      2. cikk
      Keretrendszer
      (1)   Kanada ezen megállapodás rendelkezéseivel és bármely előírt végrehajtási rendelkezéssel összhangban csatlakozik az Európai Unió Tanácsának az EU által végrehajtandó válságkezelési művelet végrehajtásáról szóló együttes fellépéséhez, valamint bármely, az Európai Unió Tanácsának az EU válságkezelési művelet módosításáról vagy kiterjesztéséről szóló együttes fellépéséhez vagy határozatához.
      (2)   Kanada valamely EU válságkezelési műveletben való részvétele nem sérti az Európai Unió döntéshozatali autonómiáját.
      3. cikk
      Az állomány és a haderők jogállása
      (1)   Az EU polgári válságkezelési művelet számára rendelkezésre bocsátott állomány és/vagy a Kanada által valamely EU katonai válságkezelési művelet számára rendelkezésre bocsátott haderők jogállásával kapcsolatban azt a misszió/haderők jogállására vonatkozó megállapodást kell alkalmazni, amely – amennyiben ilyen megállapodás létezik – az Európai Unió és azon állam(ok) között jött létre, amely(ek)ben a művelet végrehajtására sor kerül.
      (2)   Azon állomány jogállása tekintetében, amelyet az EU válságkezelési művelete helyszínét jelentő állam(ok) területén kívülre eső parancsnokságokra vagy irányító elemekhez rendelnek, az érintett parancsnokságok és irányító elemek tekintetében illetékes hatóságok és Kanada illetékes hatóságai között érvényben lévő rendelkezéseket kell alkalmazni.
      (3)   Az e cikk (1) bekezdésében említett, a misszió/haderők jogállásáról szóló megállapodás sérelme nélkül, Kanada az EU válságkezelési műveletben részt vevő állománya tekintetében joghatósággal rendelkezik.
      (4)   Az e cikk (1) bekezdésében említett, a misszió/haderők jogállásáról szóló megállapodás sérelme nélkül, Kanada felel az adott EU válságkezelési műveletben való részvétellel kapcsolatos bármely, a saját személyi állományától érkező vagy velük kapcsolatos igény kielégítéséért.
      (5)   Azon állam(ok) természetes vagy jogi személyeinek halála, sérülése, vesztesége vagy kára esetén, amely(ek)ben a művelet végrehajtására sor kerül, Kanadának – felelőssége megállapítása esetén – kárpótlást kell fizetnie a misszió/haderők jogállásáról szóló megállapodásban előirányzott feltételeknek megfelelően, amennyiben ilyen megállapodás – az e cikk (1) bekezdésében említettek szerint – létezik.
      (6)   Kanada vállalja, hogy e megállapodás aláírásával egy időben nyilatkozatot tesz arra vonatkozóan, hogy bármely, az EU válságkezelési műveletben vele együtt részt vevő állam elleni követelésről lemond. A nyilatkozatra vonatkozó iratminta e megállapodás mellékletében található.
      (7)   Az Európai Unió vállalja annak biztosítását, hogy e megállapodás aláírásával egy időben a tagállamok nyilatkozatot tesznek arra vonatkozóan, hogy lemondanak a Kanada elleni követeléseikről azon esetekben, amikor Kanada valamely EU válságkezelési műveletben vesz részt. A nyilatkozatra vonatkozó iratminta e megállapodás mellékletében található.
      4. cikk
      Minősített információ
      (1)   Kanada biztosítja, hogy amennyiben egy EU válságkezelési művelet során a Kanadai állomány EU minősített információt kezel, a Kanadai állomány tiszteletben tartja a 2001/264/EK tanácsi határozatban (1) foglalt, az Európai Unió Tanácsa biztonsági szabályzatának alapelveit és minimumszabályait. Kanada biztosítja továbbá, hogy a Kanadai állomány tiszteletben tartja az EU minősített információra vonatkozóan az illetékes hatóságok által – ideértve az EU műveleti parancsnokát az EU katonai válságkezelési műveletei tekintetében, vagy az EU misszióvezetőt az EU polgári válságkezelési műveletei tekintetében – számára kiadott további iránymutatásokat, a 6. cikk (2) bekezdésének és a 10. cikk (2) bekezdésének sérelme nélkül.
      (2)   Ha az EU kap minősített információt Kanadától, azt az információt a minősítésének megfelelő védelemben kell részesíteni, az EU minősített információra vonatkozó szabályzatban megállapított szabályoknak megfelelően.
      (3)   Amennyiben az EU és Kanada között a minősített információk cseréjét érintő biztonsági eljárásokról szóló megállapodás jött létre, azon megállapodás rendelkezéseit kell alkalmazni az EU válságkezelési műveletei tekintetében.
      II. SZAKASZ
      A POLGÁRI VÁLSÁGKEZELÉSI MŰVELETEKBEN VALÓ RÉSZVÉTELRE VONATKOZÓ RENDELKEZÉSEK
      5. cikk
      Az EU polgári válságkezelési művelethez kirendelt állomány
      (1)   Kanada biztosítja, hogy az EU polgári válságkezelési művelethez kirendelt állománya a következőkkel összhangban teljesíti misszióját:

                  a)

                  e megállapodás 2. cikkének (1) bekezdésében említett együttes fellépés és annak további módosításai;

                  b)

                  a műveleti terv;

                  c)

                  végrehajtási intézkedések.

            (2)   Kanada minden, az EU polgári válságkezelési művelethez való hozzájárulását érintő változásról kellő időben értesíti az EU polgári válságkezelési művelet misszióvezetőjét és az Európai Unió tanácsának főtitkárságát.
      (3)   Az EU polgári válságkezelési művelethez kirendelt állomány számára kötelező az orvosi vizsgálat, az illetékes Kanadai hatósága által szükségesnek ítélt védőoltások, továbbá az illetékes Kanadai hatóság által kiállított igazolással kell rendelkeznie arra vonatkozólag, hogy a megbízatás teljesítéséhez szükséges megfelelő egészségügyi állapotban van. Az EU polgári válságkezelési művelethez kirendelt állománynak másolattal kell rendelkeznie erről az igazolásról.
      6. cikk
      A parancsnoklás rendje
      (1)   A Kanada által kirendelt állomány megbízatását kizárólag az EU válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít, a (2) bekezdés sérelme nélkül.
      (2)   Az állomány valamennyi tagja teljes mértékben saját nemzeti hatósága parancsnoksága alatt áll.
      (3)   A nemzeti hatóságok a műveleti ellenőrzést átruházzák az EU polgári válságkezelési művelet misszióvezetőjére, aki a ráruházott hatáskört a parancsnoklás és ellenőrzés hierarchikus rendje szerint gyakorolja.
      (4)   A misszióvezető ellátja az EU polgári válságkezelési művelet vezetését és annak napi irányítását.
      (5)   A művelet napi irányítása tekintetében Kanada – az e megállapodás 2. cikke (1) bekezdésében említett jogi aktusokkal összhangban – azonos jogokkal és kötelezettségekkel rendelkezik, mint a műveletben részt vevő Európai Uniós tagállamok.
      (6)   Az EU polgári válságkezelési művelet misszióvezetője ellátja a fegyelmi felügyeletet az EU polgári válságkezelési művelet állománya fölött. Szükség esetén a fegyelmi eljárást az érintett nemzeti hatóság indítja meg.
      (7)   Kanada a műveletben részt vevő nemzeti kontingensének képviseletére nemzeti kontingens-képviselőt (NKK) nevez ki. Az NKK a műveletet érintő nemzeti ügyekről jelentést tesz az EU polgári válságkezelési művelet misszióvezetőjének, továbbá felel a kontingens fegyelméért.
      (8)   A művelet befejezéséről szóló döntést – a Kanadával történő konzultációt követően – az Európai Unió hozza meg, amennyiben a művelet befejezéséről szóló határozat elfogadásának időpontjában Kanada még résztvevője az EU polgári válságkezelési műveletének.
      7. cikk
      Pénzügyi szempontok
      Kanada viseli a műveletben való részvételével kapcsolatos valamennyi költséget, a művelet működési költségvetésében meghatározott, közös finanszírozás alá eső költségek kivételével. Ez nem érinti a 8. cikket.
      8. cikk
      A működési költségvetéshez való hozzájárulás
      (1)   Kanada a (3) bekezdésre is figyelemmel hozzájárul az EU polgári válságkezelési művelete működési költségvetésének finanszírozásához.
      (2)   Kanada bármely, a működési költségvetéshez történő pénzügyi hozzájárulása az alábbi két lehetőség közül az alacsonyabb összegnek felel meg:

                  a)

                  a referenciaösszeg azon része, amely a művelet működési költségvetéséhez hozzájáruló valamennyi állam teljes bruttó nemzeti jövedelméhez viszonyítva az adott ország bruttó nemzeti jövedelmével arányos; vagy

                  b)

                  a működési költségvetés referenciaösszegének azon része, amely a műveletben részt vevő valamennyi állam állományának teljes létszámához viszonyítva az adott ország műveletben részt vevő állományának létszámával arányos.

            (3)   Az Európai Unió – elvben – mentesíti Kanadát egy adott EU polgári válságkezelési művelethez való pénzügyi hozzájárulás alól, amennyiben az Európai Unió döntést hoz arról, hogy Kanada a műveletben való részvételével az adott művelet szempontjából alapvető fontosságú, jelentős hozzájárulást nyújt.
      (4)   Adott esetben, az EU polgári válságkezelési művelet misszióvezetője és Kanada illetékes közigazgatási hivatalai a Kanada által az EU polgári válságkezelési művelet működési költségvetéséhez nyújtott hozzájárulások tekintetében a kifizetés gyakorlati szabályaira vonatkozó egyezséget kötnek. Ez az egyezség többek között az alábbiakra vonatkozóan tartalmaz rendelkezéseket:

                  a)

                  a kérdéses összeg;

                  b)

                  a pénzügyi hozzájárulás kifizetésével kapcsolatos megállapodás;

                  c)

                  a számviteli ellenőrzési eljárás.

            (5)   Az (1) és (2) bekezdéstől eltérve Kanadának nem kell hozzájárulnia az Európai Unió tagállamainak állománya részére fizetett napidíj finanszírozásához.
      III. SZAKASZ
      RENDELKEZÉSEK A KATONAI VÁLSÁGKEZELÉSI MŰVELETEKBEN VALÓ RÉSZVÉTELRŐL
      9. cikk
      Részvétel az EU katonai válságkezelési műveletben
      (1)   Kanada biztosítja, hogy az EU katonai válságkezelési műveletben részt vevő hadereje és állománya a következőkkel összhangban teljesíti misszióját:

                  a)

                  e megállapodás 2. cikkének (1) bekezdésében említett együttes fellépés és annak további módosításai;

                  b)

                  a műveleti terv;

                  c)

                  végrehajtási intézkedések.

            (2)   Kanada minden, a műveletben való részvételét érintő változásról kellő időben értesíti az EU műveleti parancsnokát.
      10. cikk
      A parancsnoklás rendje
      (1)   A Kanada által kirendelt állomány megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít, a (2) bekezdés sérelme nélkül.
      (2)   Az EU katonai válságkezelési műveletben részt vevő haderő és állomány valamennyi tagja teljes mértékben saját nemzeti hatóságának parancsnoksága alatt áll.
      (3)   A nemzeti hatóságok haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
      (4)   A művelet napi irányítása tekintetében Kanada – az e megállapodás 2. cikke (1) bekezdésében említett jogi aktusokkal összhangban – azonos jogokkal és kötelezettségekkel rendelkezik, mint a műveletben részt vevő Európai Uniós tagállamok.
      (5)   Az EU műveleti parancsnok – a Kanadával folytatott konzultációt követően – bármikor kérelmezheti Kanada hozzájárulásának visszavonását.
      (6)   Kanada az EU katonai válságkezelési műveletben részt vevő nemzeti kontingense képviseletére magas rangú katonai képviselőt (MKK-t) nevez ki. Az MKK konzultál az EU haderőparancsnokával a műveletet érintő valamennyi kérdésben, továbbá felel a kontingens fegyelméért.
      11. cikk
      Pénzügyi szempontok
      A 12. cikk sérelme nélkül, Kanada viseli a műveletben való részvételével kapcsolatos valamennyi költséget, azon költségek kivételével, amelyek az e megállapodás 2. cikke (1) bekezdésében említett jogi aktusok, valamint az Európai Unió katonai vagy védelmi vonatkozású műveletei közös költségei finanszírozása mechanizmusának létrehozásáról szóló, 2004. február 23-i 2004/197/KKBP tanácsi határozat (2) értelmében közös finanszírozásban részesülnek.
      12. cikk
      Hozzájárulás a közös költségekhez
      (1)   Kanada – a (3) bekezdésre is figyelemmel – hozzájárul az EU katonai válságkezelési művelete közös költségeinek finanszírozásához.
      (2)   Kanada bármely, a közös költségekhez történő pénzügyi hozzájárulása az alábbi két lehetőség közül az alacsonyabb összegnek felel meg:

                  a)

                  a közös költségek referenciaösszegének azon része, amely a művelet közös költségeihez hozzájáruló valamennyi állam teljes bruttó nemzeti jövedelméhez viszonyítva az adott állam bruttó nemzeti jövedelmével arányos; vagy

                  b)

                  a közös költségek referenciaösszegének azon része, amely a műveletben részt vevő valamennyi állam állományának teljes létszámához viszonyítva az adott állam műveletben részt vevő állományának létszámával arányos.

            A (2) bekezdés b) pontja szerinti összeg kiszámítása – amely alapján Kanada csak a műveleti és a haderőparancsnokság személyzeti állományát támogatja – a saját állománya létszámának az illető parancsnokságok állománya teljes létszámához viszonyított arányában történik. Minden más esetben a Kanada által támogatott személyzeti állomány teljes létszámának a műveletben részt vevő állomány teljes létszámához viszonyított arányát kell figyelembe venni.
      (3)   Az Európai Unió – elvben – mentesíti Kanadát egy adott EU katonai válságkezelési művelethez való pénzügyi hozzájárulás alól, amennyiben az Európai Unió döntést hoz arról, hogy Kanada, a műveletben való részvételével az adott művelet szempontjából alapvető fontosságú, jelentős hozzájárulást nyújt az eszközök és képességek tekintetében.
      (4)   Adott esetben megállapodást kell kötni az Európai Unió katonai vagy védelmi vonatkozású műveletei közös költségei finanszírozása mechanizmusának létrehozásáról szóló, 2004. február 23-i 2004/197/KKBP tanácsi határozatban meghatározott tisztviselő és Kanada illetékes hatóságai között. Ez a megállapodás, többek között, az alábbiakról rendelkezik:

                  a)

                  a kérdéses összeg;

                  b)

                  a pénzügyi hozzájárulás kifizetésével kapcsolatos megállapodás;

                  c)

                  a számviteli ellenőrzési eljárás.

            IV. SZAKASZ
      ZÁRÓ RENDELKEZÉSEK
      13. cikk
      A megállapodás végrehajtására vonatkozó rendelkezések
      A 8. cikk (4) bekezdésének és a 12. cikk (4) bekezdésének sérelme nélkül, az e megállapodás végrehajtása során szükséges bármely technikai és igazgatási megállapodás az Európai Unió tanácsának főtitkára, a közös kül- és biztonságpolitika főképviselője és Kanada megfelelő hatóságai között jön létre.
      14. cikk
      Szerződésszegés
      Amennyiben az egyik fél nem teljesíti az e megállapodásban meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
      15. cikk
      A jogviták rendezése
      Az ezen megállapodás értelmezésével vagy alkalmazásával kapcsolatos vitákat a felek egymás között, diplomáciai úton rendezik.
      16. cikk
      Hatálybalépés
      (1)   Ezen megállapodás az azt követő első hónap első napján lép hatályba, amelyben a felek kölcsönösen értesítik egymást a hatálybalépéshez szükséges belső eljárások befejezéséről.
      (2)   Ezt a megállapodást legkésőbb 2008. június 1-jéig, majd azt követően legalább minden harmadik évben felül kell vizsgálni.
      (3)   Ezen megállapodást a felek között létrejött kölcsönös, írásos megegyezéssel lehet módosítani.
      (4)   Ezen megállapodást a másik félhez eljuttatott írásos felmondó nyilatkozat útján bármely fél felmondhatja. A felmondás a felmondásról szóló nyilatkozat kézhezvételét követő hatodik hónap elteltével lép hatályba.
      FENTIEK HITELÉÜL az alulírott, erre kellően feljogosított meghatalmazottak aláírták ezt a megállapodást.

         Kelt két példányban Brüsszelben, a kettőezer-ötödik év november havának huszonnegyedik napján angol és francia nyelven, mindegyik változat egyaránt hiteles.

         (1)  HL L 101., 2001.4.11., 1. o. A 2004/194/EK határozattal (HL L 63., 2004.2.28., 48. o.) módosított határozat.

         (2)  HL L 63., 2004.2.28., 68. o. A legutóbb a 2005/68/KKBP határozattal (HL L 27., 2005.1.29., 59. o.) módosított határozat.

         MELLÉKLET
         A NYILATKOZATOK SZÖVEGE
         Az EU-tagállamok nyilatkozata:
         A Kanada részvételével zajló EU válságkezelési műveletekre vonatkozó EU együttes fellépést alkalmazó EU-tagállamok a belső jogrendjük által megengedett mértékben, kölcsönös alapon, lehetőségük szerint igyekeznek lemondani a Kanadával szemben – állományuk tagjainak sérülése, halála vagy a tulajdonukat képező és az EU válságkezelési művelet által használt bármely eszközt ért kár vagy veszteség kapcsán – felmerült igényekről, amennyiben a sérülést, halált, kárt vagy veszteséget:

                     —

                     az EU válságkezelési művelet állományának Kanadából származó tagja a művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

                     —

                     bármely, Kanada tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az ezen eszközt használó EU válságkezelési művelet személyi állománya Kanadából származó tagjának súlyos gondatlansága vagy szándékos kötelezettségszegése esetét.

               Kanada nyilatkozata:
         Az EU válságkezelési műveletekre vonatkozó EU együttes fellépéshez csatlakozó Kanada a belső jogrendje által megengedett mértékben, kölcsönös alapon, lehetősége szerint igyekszik lemondani az EU válságkezelési műveletben részt vevő bármely más állammal szemben – állománya tagjainak sérülése, halála vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

                     —

                     az EU válságkezelési művelet állományának valamely tagja a művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

                     —

                     bármely, az EU válságkezelési műveletben részt vevő állam tulajdonában lévő eszköz használata okozta, amennyiben az eszközt a művelettel kapcsolatban használták, kivéve az ezen eszközt használó EU válságkezelési művelet állományának súlyos gondatlansága vagy szándékos kötelezettségszegése esetét.


title: Az EFTA Felügyeleti Hatóság 185/16/COL sz. határozata (2016. október 12.) az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítményterv jóváhagyásáról [2017/134]

text:
               26.1.2017

               HU

               Az Európai Unió Hivatalos Lapja

               L 21/116

         AZ EFTA FELÜGYELETI HATÓSÁG 185/16/COL sz. HATÁROZATA
   (2016. október 12.)
   az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítményterv jóváhagyásáról [2017/134]
   AZ EFTA FELÜGYELETI HATÓSÁG,
   tekintettel az EGT-megállapodás XIII. mellékletének 66t. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktusra (az egységes európai égbolt létrehozására vonatkozó keret megállapításáról szóló, 2004. március 10-i módosított 549/2004/EK európai parlamenti és tanácsi rendelet) és különösen annak 11. cikke (1) bekezdésére,
   tekintettel az EGT-megállapodás XIII. mellékletének 66xf. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktusra (a léginavigációs szolgálatok és a hálózati funkciók teljesítményrendszerének létrehozásáról szóló, 2013. május 3-i 390/2013/EU bizottsági végrehajtási rendelet) és különösen annak 6. cikke d) pontjára,
   mivel:

               (1)

               az EGT-megállapodás XIII. mellékletének 66wn. pontjában említett jogi aktusnak (a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról szóló, 2011. július 7-i 677/2011/EU bizottsági rendelet) megfelelően a hálózatkezelő elősegíti a teljesítményrendszer végrehajtását.

               (2)

               A 390/2013/EU végrehajtási rendeletnek megfelelően a hálózatkezelő elkészítette az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítménytervet.

               (3)

               A hálózati teljesítménytervet az uniós teljesítménycélok (1) és értelemszerűen a 390/2013/EU végrehajtási rendelet IV. mellékletében meghatározott kritériumok, továbbá ugyanezen rendelet egyéb követelményei alapján értékelték.

               (4)

               Az értékelés rávilágított arra, hogy a hálózati teljesítményterv összhangban van az említett célokkal, kritériumokkal és követelményekkel. Ezen belül a „biztonság”, a „környezet” és a „kapacitás” fő teljesítményterületek tekintetében a tervben meghatározott célok megegyeznek a vonatkozó uniós teljesítménycélokkal, így tehát összhangban állnak azokkal. A „költséghatékonyság” fő teljesítményterület tekintetében a tervben meghatározott célok szintén összhangban vannak az uniós teljesítménycélokkal, mivel a megállapított egységköltségek csökkenésének mértéke meghaladja az uniós teljesítménycélt.

               (5)

               Ezért indokolt, hogy az EFTA Felügyeleti Hatóság jóváhagyja a hálózati teljesítménytervnek a hálózatkezelő által elkészített végső, 2015 júniusában kiadott változatát,

         ELFOGADTA EZT A HATÁROZATOT:
   1. cikk
   Az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítménytervnek a hálózatkezelő által benyújtott 2015. júniusi kiadása jóváhagyásra kerül.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2016. október 12-én.

            az EFTA Felügyeleti Hatóság részéről

         Sven Erik SVEDMAN

            elnök

         Helga JÓNSDÓTTIR

            testületi tag

      (1)  Az EGT-megállapodás XIII. mellékletének 66xe. pontjában említett jogi aktus (A Bizottság 2014/132/EU végrehajtási határozata (2014. március 11.) a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról).


title: A Tanács határozata ( 2013. november 15. ) az Energiaszabályozók Együttműködési Ügynöksége igazgatási tanácsa két tagjának és három póttagjának kinevezéséről

text:
               19.11.2013

               HU

               Az Európai Unió Hivatalos Lapja

               C 337/8

         A TANÁCS HATÁROZATA
   (2013. november 15.)
   az Energiaszabályozók Együttműködési Ügynöksége igazgatási tanácsa két tagjának és három póttagjának kinevezéséről
   2013/C 337/07
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletre (1) és különösen annak 12. cikkére,
   mivel:

               (1)

               A 713/2009/EK rendelet előírja, hogy a Tanácsnak az Energiaszabályozók Együttműködési Ügynöksége igazgatási tanácsába öt tagot, valamint azok póttagjait kell kineveznie.

               (2)

               A 713/2009/EK rendelet szerint az igazgatási tanács tagja nem lehet a szabályozók tanácsának tagja is, és az igazgatási tanács tagjainak függetlenül, tárgyilagosan és a közérdeknek megfelelően kell eljárniuk.

               (3)

               A Tanács 2009. december 22-i határozatával (2) az igazgatási tanácsba három tagot és három póttagot hat évre, két tagot és két póttagot négy évre nevezett ki.

               (4)

               Két tag és két póttag négyéves megbízatásának lejártát, valamint egy hat évre kinevezett póttag lemondását követően a megüresedett helyekre két tagot és három póttagot kell kinevezni,

         ELFOGADTA EZT A HATÁROZATOT:
   1. cikk
   A Tanács az Energiaszabályozók Együttműködési Ügynökségének igazgatási tanácsába a 2014. január 28-tól számított négyéves időtartamra az alábbi személyeket nevezi ki tagként:

               —

               Guy LENTZ, Luxemburg,

               —

               Jochen PENKER, Ausztria.

         2. cikk
   A Tanács az Energiaszabályozók Együttműködési Ügynökségének igazgatási tanácsába a 2014. január 28-tól számított négyéves időtartamra az alábbi személyeket nevezi ki póttagként:

               —

               Detlef DAUKE, Németország,

               —

               KOVÁCS Pál, Magyarország,

               —

               Romas SVEDAS, Litvánia.

         3. cikk
   Ezt a határozat az elfogadásának napján lép hatályba.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  HL L 211., 2009.8.14., 1. o.

      (2)  HL C 21., 2010.1.28., 1. o.


title: 2014/102/EU: A Tanács határozata ( 2014. január 28. ) az Európai Unió és az Elefántcsontparti Köztársaság közötti megállapodással előírt halászati lehetőségek és pénzügyi hozzájárulás megállapításáról (2013–2018) szóló jegyzőkönyv megkötéséről

text:
               22.2.2014

               HU

               Az Európai Unió Hivatalos Lapja

               L 54/1

      A TANÁCS HATÁROZATA

   (2014. január 28.)
   az Európai Unió és az Elefántcsontparti Köztársaság közötti megállapodással előírt halászati lehetőségek és pénzügyi hozzájárulás megállapításáról (2013–2018) szóló jegyzőkönyv megkötéséről
   (2014/102/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2008. március 17-én elfogadta a 242/2008/EK rendeletet (1) az egyrészről az Európai Közösség, másrészről az Elefántcsontparti Köztársaság közötti halászati partnerségi megállapodás (a továbbiakban: a partnerségi megállapodás) a megkötéséről.

               (2)

               Az Unió tárgyalásokat folytatott az Elefántcsontparti Köztársasággal egy új jegyzőkönyvről (a továbbiakban: az új jegyzőkönyv), amely halászati lehetőségeket biztosít az uniós hajóknak a halászat tekintetében Elefántcsontpart felségterületéhez vagy joghatósága alá tartozó vizeken.

               (3)

               Az új jegyzőkönyvet a 2013/303/EU tanácsi határozat (2) alapján aláírták és 2013. július 1-től ideiglenesen alkalmazzák.

               (4)

               Az új jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és az Elefántcsontparti Köztársaság közötti megállapodással előírt halászati lehetőségek és pénzügyi hozzájárulás megállapításáról (2013–2018) szóló jegyzőkönyvet (a továbbiakban: az új jegyzőkönyv) a Tanács az Unió nevében jóváhagyja (3).
   2. cikk
   A Tanács elnöke az Unió nevében megteszi az az új jegyzőkönyv 14. cikkében meghatározott értesítést (4).
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 75., 2008.3.18., 51. o.

      (2)  HL L 170., 2013.6.22., 1. o.

      (3)  Az új jegyzőkönyvet az aláírásáról szóló határozattal együtt tették közzé: HL L 170., 2013.6.22., 2. o.

      (4)  Az új jegyzőkönyv hatálybalépésének napját a Tanács Főtitkársága teszi közzé az Európai Unió Hivatalos Lapjában.


title: 2011/557/EU, Euratom: Az Európai Parlament határozata ( 2011. május 10. ) az Európai Unió 2009-es pénzügyi évre szóló általános költségvetése elszámolásának lezárásáról, III. szakasz – Bizottság

text:
               27.9.2011

               HU

               Az Európai Unió Hivatalos Lapja

               L 250/87

         AZ EURÓPAI PARLAMENT HATÁROZATA
   (2011. május 10.)
   az Európai Unió 2009-es pénzügyi évre szóló általános költségvetése elszámolásának lezárásáról, III. szakasz – Bizottság
   (2011/557/EU, Euratom)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó éves beszámolójára (SEC(2010) 963 – C7-0211/2010) (2),

               —

               tekintettel a 2008. évi mentesítés nyomon követéséről szóló bizottsági jelentésre (COM(2010) 650) és az azt kísérő bizottsági szolgálati munkadokumentumokra (SEC(2010) 1437 és SEC(2010) 1438),

               —

               tekintettel a Bizottság 2009. évi igazgatási eredményeinek összefoglalásáról szóló, 2010. június 2-i bizottsági közleményre (COM(2010) 281),

               —

               tekintettel a Bizottságnak a 2009-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2010) 447) és az azt kísérő bizottsági szolgálati munkadokumentumra (SEC(2010) 994),

               —

               tekintettel a tagállamok által a Számvevőszék 2009-es pénzügyi évre vonatkozó éves jelentésére adott válaszokról szóló bizottsági jelentésre (COM(2011) 104),

               —

               tekintettel a Számvevőszéknek a 2009-es pénzügyi évre vonatkozó költségvetés végrehajtásáról szóló éves jelentésére, az intézmények válaszaival együtt (3), valamint a Számvevőszék különjelentéseire,

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a Bizottságnak adandó mentesítésről (05891/2011 – C7-0053/2011),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05893/2011 – C7-0054/2011),

               —

               tekintettel az EK-Szerződés 274., 275. és 276. cikkére, az Európai Unióról szóló szerződés 17. cikkének (1) bekezdésére, az Európai Unió működéséről szóló szerződés 317., 318. és 319. cikkére, valamint az Euratom-Szerződés 179a. és 180b. cikkére,

               —

               tekintettel az 1995/2006/EK, Euratom (5), valamint az 1525/2007/EK (6) rendelet által módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (7) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (8) és különösen annak 14. cikke (2) és (3) bekezdésére,

               —

               tekintettel eljárási szabályzatának 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0134/2011),

               A.

               mivel az Európai Unió működéséről szóló szerződés 318. cikke értelmében a Bizottság benyújtja a költségvetés végrehajtására vonatkozó elszámolást és mérleget készít az Unió eszközeiről és forrásairól,

               1.

               jóváhagyja az Európai Unió 2009-es pénzügyi évre szóló általános költségvetése elszámolásának lezárását;

               2.

               megjegyzéseit az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Tanácsnak, a Bizottságnak, a Bíróságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 390., 2006.12.30., 1. o.

      (6)  HL L 343., 2007.12.27., 9. o.

      (7)  HL L 248., 2002.9.16., 1. o.

      (8)  HL L 11., 2003.1.16., 1. o.


title: Az Európai Parlament (EU) 2016/1566 határozata (2016. április 28.) az Európai Alapítvány az Élet- és Munkakörülmények Javításáért 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/353

         AZ EURÓPAI PARLAMENT (EU) 2016/1566 határozata
   (2016. április 28.)
   az Európai Alapítvány az Élet- és Munkakörülmények Javításáért 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2014-es pénzügyi évre vonatkozó éves beszámolójáról szóló jelentésére, az alapítvány válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az alapítványnak a 2014-es pénzügyi évre szóló költségvetés végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0063/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0120/2016),

               1.

               megállapítja, hogy az Európai Alapítvány az Élet- és Munkakörülmények Javításáért végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Alapítvány az Élet- és Munkakörülmények Javításáért 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 307. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2006/957/EK: A Tanács határozata ( 2006. december 18. ) a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezmény módosításának az Európai Közösség részéről történő megkötéséről

text:
                  29.12.2006

                  HU

                  Az Európai Unió Hivatalos Lapja

                  L 386/46

         A TANÁCS HATÁROZATA
         (2006. december 18.)
         a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezmény módosításának az Európai Közösség részéről történő megkötéséről
         (2006/957/EK)
         AZ EURÓPAI UNIÓ TANÁCSA,
         tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdése első albekezdésének első mondatával és 300. cikke (3) bekezdésének első albekezdésével,
         tekintettel a Bizottság javaslatára,
         tekintettel az Európai Parlament véleményére,
         mivel:

                     (1)

                     Az ENSZ EGB keretei között létrejött, a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezmény (a továbbiakban: az Aarhusi Egyezmény) a környezeti ügyek tekintetében jogokat biztosít a nyilvánosságnak és kötelezettségeket ró a felekre és a közigazgatási hatóságokra az információkhoz való hozzáférésre, a nyilvánosság részvételére és az igazságszolgáltatáshoz való jogra vonatkozóan.

                     (2)

                     Az Európai Közösség a Szerződés és különösen annak 175. cikke (1) bekezdésének értelmében hatáskörrel rendelkezik a tagállamaival együtt olyan nemzetközi szerződések megkötésére, amelyek elősegítik a Szerződés 174. cikkének (1) bekezdésében meghatározott célok megvalósulását, valamint a belőlük eredő kötelezettségek teljesítésére.

                     (3)

                     A Közösség 1998. június 25-én írta alá az Aarhusi Egyezményt. Az egyezmény 2001. október 30-án lépett hatályba. Az egyezményt a Közösség 2005. február 17-én a 2005/370/EK tanácsi határozattal (1) hagyta jóvá.

                     (4)

                     A felek második, 2005 május 25-27-én tartott tanácskozása elfogadta az Aarhusi Egyezmény módosítását, amely konkrétabbá teszi a géntechnológiával módosított szervezetekkel (GMO-k) kapcsolatos döntések meghozatalában a nyilvánosság részvételével összefüggésben a felekre háruló kötelezettségeket. A GMO-kra irányadó közösségi jog, ezen belül különösen a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK irányelv (2) és a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK rendelet (3) olyan rendelkezéseket tartalmaz a nyilvánosságnak a GMO-kkal kapcsolatos döntések meghozatalában történő részvételére vonatkozóan, amelyek összhangban vannak az Aarhusi Egyezmény módosításával.

                     (5)

                     Az Aarhusi Egyezmény módosítása 2005. szeptember 27. óta nyitva áll arra, hogy a felek azt megerősítsék, elfogadják vagy jóváhagyják. Az Európai Közösségnek és tagállamainak meg kell tenniük a szükséges intézkedéseket, hogy lehetővé tegyék a ratifikációs, az elfogadási, illetve a jóváhagyási okirataik lehetőség szerint egyidőben történő letétbe helyezését.

                     (6)

                     Az Aarhusi Egyezmény módosítását jóvá kell hagyni,

               A KÖVETKEZŐKÉPPEN HATÁROZOTT:

            1. cikk
            Az Aarhusi Egyezménynek a géntechnológiával módosított szervezetekkel kapcsolatos döntéshozatalban a nyilvánosságnak biztosítandó részvétel tekintetében történő módosítása a Közösség nevébenjóváhagyásra kerül.
            Az Aarhusi Egyezmény módosításának szövegét csatolták e határozathoz.

            2. cikk

               (1)   A Tanács elnöke felhatalmazást kap, hogy kijelölje azt a személyt vagy azokat a személyeket, aki(k) jogosult(ak) a módosítás jóváhagyási okiratát az Aarhusi Egyezmény 14. cikkével összhangban az Egyesült Nemzetek főtitkáránál letétbe helyezni.

               (2)   Az Európai Közösség és az Aarhusi Egyezményben részes tagállamok erőfeszítéseket tesznek annak érdekében, hogy a módosításra vonatkozó ratifikációs, elfogadási, illetve jóváhagyási okirataikat minél hamarabb, de legkésőbb 2008. február 1-jéig letétbe helyezzék.

            3. cikk
            Ezt a határozatot az Európai Unió Hivatalos Lapjában ki kell hirdetni.

            Kelt Brüsszelben, 2006. december 18.

                  a Tanács részéről

                  az elnök

               J.-E. ENESTAM

            (1)  HL L 124., 2005.5.17., 1. o.

            (2)  HL L 106., 2001.4.17., 1. o. A legutóbb az 1830/2003/EK rendelettel (HL L 268., 2003.10.18., 24. o.) módosított irányelv.

            (3)  HL L 268., 2003.10.18., 1. o.

            MELLÉKLET
            A környezeti ügyekben az információhoz való hozzáférésrŐl, a nyilvánosságnak a döntéshozatalban történö részvételéröl és az igazságszolgáltatáshoz való jog biztosításáról szóló egyezmény módosítása
            6. cikk (11) bekezdés
            A bekezdés helyébe a következő szöveg lép:

                  „(11)   A 3. cikk (5) bekezdésének sérelme nélkül e cikk rendelkezései nem alkalmazandók azokra a döntésekre, amelyek géntechnológiával módosított szervezetek szándékos környezetbe juttatásának és forgalomba hozatalának engedélyezésére vonatkoznak.”.

            6a. cikk
            Az egyezmény szövege a 6. cikket követően a következő, új cikkel egészül ki:

                  „6a. cikk
                  A nyilvánosság részvétele a géntechnológiával módosított szervezetek szándékos környezetbe juttatásával és forgalomba hozatalával összefüggŐ döntések meghozatalában

                     (1)   Azon döntések meghozatala előtt, amelyek géntechnológiával módosított szervezetek szándékos környezetbe juttatásának és forgalomba hozatalának engedélyezésére vonatkoznak, a felek az Ia. mellékletben előírt feltételeknek megfelelően, kellő időben érdemi tájékoztatást nyújtanak, és biztosítják a nyilvánosság részvételét.

                     (2)   E cikk (1) bekezdésének rendelkezései alapján a felek olyan követelményeket írnak elő, amelyek kiegészítik és kölcsönösen támogatják a biológiai biztonságra irányadó nemzeti szabályozási keretüket, és összhangban vannak a biológiai biztonságról szóló Cartagenai Jegyzőkönyvben kitűzött célokkal.”

            Ia. melléklet
            Az egyezmény szövege az I. mellékletet követően a következő, új melléklettel egészül ki:
            „Ia. melléklet
            A 6A. Cikkben említett feltételek

                        (1)

                        Valamennyi fél – szabályozási keretén belül – rendelkezik az érdemi tájékoztatásról és a nyilvánosság döntéshozatalban való részvételéről a 6a. cikk rendelkezéseiben szabályozott döntések tekintetében; meghatározza ennek ésszerű időkeretét oly módon, hogy a nyilvánosságnak a javasolt döntésekkel kapcsolatban lehetősége legyen érdemben kifejezni véleményét.

                        (2)

                        Szabályozási keretükben a felek az adott esetnek megfelelően jogosultak kivételeket tenni a nyilvánosság részvételére e mellékletben előírt eljárás alól:

                                    a)

                                    ha a géntechnológiával módosított szervezetek (GMO) szándékos környezetbe juttatása nem forgalomba hozatal céljából valósul meg, akkor azzal a feltétellel, hogy:

                                                i.

                                                az érintett fél szabályozási keretén belül hasonló biológiai-földrajzi körülmények között korábban már jóváhagytak ilyen környezetbe juttatást;
                                                és

                                                ii.

                                                hasonló ökológiai rendszerekre vonatkozóan a kérdéses GMO környezetbe juttatásáról kellő tapasztalat áll rendelkezésre.

                                    b)

                                    a GMO-k forgalomba hozatala esetében pedig azzal a feltétellel, hogy:

                                                i.

                                                a forgalomba hozatalt az érintett fél szabályozási keretében korábban már jóváhagyták;
                                                vagy

                                                ii.

                                                a forgalomba hozatal kutatás vagy fajgyűjteményben való tárolás céljából történik.

                        (3)

                        A 4. cikk rendelkezéseivel összhangban a titoktartásra alkalmazandó jogszabályok sérelme nélkül valamennyi fél megfelelő módon, kellő időben és hatékonysággal a nyilvánosság rendelkezésére bocsátja a területén a GMO-k szándékos környezetbe juttatására vagy forgalomba hozatalára vonatkozóan benyújtott engedélyezési kérelem összefoglalását, valamint – adott esetben a biológiai biztonságra vonatkozó nemzeti keretszabályozással összhangban – az értékelő jelentést.

                        (4)

                        A felek semmilyen körülmények között nem tekinthetik titkosnak a következő információkat:

                                    a)

                                    a szóban forgó géntechnológiával módosított szervezet vagy szervezetek általános leírása, a szándékos környezetbe juttatás iránti engedély kérelmezőjének neve és címe, a szándékolt felhasználás, valamint az adott esetnek megfelelően a környezetbe juttatás helye;

                                    b)

                                    a szóban forgó géntechnológiával módosított szervezet vagy szervezetek figyelemmel kísérésére és a vészhelyzeti beavatkozásra vonatkozó eljárások és tervek;

                                    c)

                                    a környezetvédelmi kockázatfelmérés.

                        (5)

                        Valamennyi fél gondoskodik a döntéshozatali eljárások átláthatóságáról, és lehetővé teszi a nyilvánosság számára az eljárásokra vonatkozó információkhoz való hozzáférést. Ezek az információk magukban foglalhatják például a következőket:

                                    i.

                                    a lehetséges döntések természete;

                                    ii.

                                    a döntéshozatalért felelős közigazgatási hatóság;

                                    iii.

                                    az (1) bekezdés alapján a nyilvánosság részvétele érdekében tett intézkedések;

                                    iv.

                                    azon közigazgatási hatóság megjelölése, amelytől az ügyre vonatkozó információk beszerezhetők;

                                    v.

                                    azon közigazgatási hatóság megjelölése, amelynél észrevételek tehetők, valamint az észrevételek megtételére vonatkozó időbeli korlátozások.

                        (6)

                        Az (1) bekezdés alapján hozott rendelkezéseknek lehetővé kell tenniük, hogy megfelelő módon bárki benyújthasson minden olyan észrevételt, információt, elemzést vagy véleményt, amelyet a szándékos környezetbe juttatással, többek között a forgalomba hozatallal kapcsolatban lényegesnek tart.

                        (7)

                        Valamennyi fél erőfeszítéseket tesz annak biztosítására, hogy a GMO-k szándékos környezetbe juttatásának, többek között forgalomba hozatalának engedélyezésére vonatkozó döntések meghozatala során a döntéshozó kellő súllyal figyelembe vegye a nyilvánosságnak az (1) bekezdés alapján biztosított részvételéből származó eredményeket.

                        (8)

                        A felek rendelkeznek arról, hogy az e melléklet rendelkezéseinek hatálya alá tartozó, a közigazgatási hatóságok által meghozott döntések szövege, valamint a döntések alapjául szolgáló indokok és megfontolások a nyilvánosság számára hozzáférhetők legyenek.”


title: A Bizottság határozata (1998. december 11.) az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről (az értesítés a C(1998) 4008. számú dokumentummal történt)EGT vonatkozású szöveg.

text:
Fontos jogi nyilatkozat

|

31999D0101

Hivatalos Lap L 033 , 06/02/1999 o. 0020 - 0020

		A Bizottság határozata(1998. december 11.)az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről(az értesítés a C(1998) 4008. számú dokumentummal történt)(EGT vonatkozású szöveg)(1999/101/ESZAK, Euratom)AZ EURÓPAI KÖZÖSSÉGEK BIZOTTSÁGAtekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,mivel az 1996. április 22-én Luxembourgban aláírt partnerségi és együttműködési megállapodás hatálybalépéséig célszerű jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló, 1997. október 8-án Brüsszelben aláírt ideiglenes megállapodást;mivel az ideiglenes megállapodás megkötése szükséges a Közösségnek az Európai Szén- és Acélközösséget létrehozó szerződés 2. és 3. cikkében meghatározott céljai eléréséhez, és mivel a szerződés nem tartalmaz előírást minden, e határozat által szabályozott esetre;a tanácsadó bizottsággal folytatott konzultációt követően, és a Tanács 1998. október 13-án megadott hozzájárulásával,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében jóváhagyják.E szövegeket csatolták e határozathoz [1].2. cikkAz ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.Kelt Brüsszelben, 1998. december 11-én.a Bizottság részérőlHans Van Den Broeka Bizottság tagja[1] HL L 285., 1998.10.22., 2. o. és a továbbiak.--------------------------------------------------